Kredit Risklərinin İdarə Edilməsi Siyasətinin məqsədi kreditləşdirmə fəaliyyətinin təşkilati və əməliyyat strukturu üzrə prinsiplər və minimal tələbləri müəyyənləşdirmək, bankın kreditləşdirmə əməliyyatlarından qaynaqlanan kredit risklərini adekvat idarə etmək və nəzarətdə saxlamaqdır. Risklərin idarə edilməsi strukturu çərçivəsində aşağıdakıların (müştərilərin ödəniş qabiliyyəti üzrə dəqiq təhlil aparmaq; hər bir kreditin dəqiq müəyyən edilmiş ilkin ödəniş mənbəyi olmalıdır; qeyri-müəyyən və/və ya şübhəli layihələrin maliyyələşdirilməsindən qaçınmaq; həm dörd göz prinsipi (ikili nəzarət) kimi profilaktik, həm də detektiv nəzarəti ehtiva edən daxili nəzarət tədbirləri üzrə hərtərəfli bir sistem yaratmaq) həyata keçirilməsi ilə bank müştərilərlə şəxsi və uzunmüddətli əlaqələr qurur və həmin əlaqələri mütəmadi olaraq qoruyub saxlayır.

Bank öz kreditləşdirmə fəaliyyətində məsuliyyətli maliyyələşdirmə və istehlakçı hüquqlarının qorunması prinsiplərinə əməl edir: həddən artıq borcluluqdan qaçınmaq; müştərilərin xüsusi ehtiyaclarına və xüsusiyyətlərinə uyğun məhsul və xidmətlər hazırlamaq və müştərilərə yüksək dəyər vermək; müştərilərə bank tərəfindən təklif olunan məhsul və xidmətlərin şərtləri barədə şəffaf və hərtərəfli məlumat vermək və müştərinin düzgün qərar qəbul etməsini asanlaşdırmaq; müştəri tərəfindən verilən və müştəri ilə əlaqəli məlumatların məxfiliyini təmin etmək.

Bank fəaliyyətində müvafiq sosial və ekoloji prinsiplərə əməl etməyə, ətraf-mühitə və müştərilərinə mənfi təsir edə biləcək halları davamlı olaraq azaltmağa çalışır. Bank mənfi ekoloji və sosial təsirlərinə görə maliyyələşdirilmədən çıxarılan fəaliyyətlərin siyahısını müəyyənləşdirir. Siyahı aşağıda göstərilmişdir:

1. Paramilitar materiallar daxil olmaqla silah, döyüş sursatı və hərbi texnikanın istehsalı və ya ticarəti;
2. Qumar, kazino və ona bərabər tutulan fəaliyyətlər;
3. Əhəmiyyətli dərəcədə yalnız tütün və alkoqol istehsalı və ya ticarəti ilə məşğul olmaq;
4. Aşağıdakılardan hər hansı biri:
   1. Nüvə reaktorları və komponentləri daxil olmaqla radioaktiv materialların istehsalı və ya ticarəti (tibbi avadanlıq, keyfiyyətə nəzarət və ya ölçü cihazlarının alınması istisna olmaqla);
   2. Kövrək asbest liflərinin istehsalı və ya ticarəti (tərkibində asbestin iyirmi faizdən (20%) az olduğu möhkəm asbestsement listlər istisna olmaqla);
   3. Böyük ölçülü pelaqik drifter toru ilə balıqçılıq və xırda dəlikli tor ilə balıqçılıq kimi çox sayda zəif və qorunan növlər üçün zərərli və dəniz biomüxtəlifliyi və canlılarına ziyan vuran dəniz və sahilboyu balıqçılıq üsulları;
   4. Yerli əhalinin tam sənədləşdirilmiş razılığı olmadan onların mülkiyyətində olan və ya məhkəmə qərarı ilə iddia qaldırılan torpaqlara mənfi təsir edən istehsal və ya fəaliyyət;
   5. Kommersiya karotaj əməliyyatları və ya rütubətli tropik meşələr və ya təbii qədim meşələrdə istifadə üçün karotaj avadanlıqlarının alınması;
   6. Davamlı şəkildə idarə olunan meşələr istisna olmaqla taxta-şalban və ya digər meşə təsərrüfatı məhsulları;
   7. Basel Konvensiyası və əsas normativ aktlarla müəyyən edilmiş tullantı və tullantı məhsullarının transsərhəd ticarəti;
5. Azərbaycan Respublikasının qanunvericiliyi və ya normativ aktları və ya beynəlxalq konvensiya və müqavilələrə əsasən qanunsuz hesab edilən məhsul və ya fəaliyyət, və ya beynəlxalq səviyyədə mərhələli şəkildə istifadədən çıxarılan və ya qadağan edilən dərman vasitələri, pestisidlər/herbisidlər, ozon təbəqəsinin dəlinməsi riski daşıyan maddələr, PCB-lər, ”Kökünün kəsilməsi təhlükəsi olan vəhşi fauna və yabanı flora növlərinin beynəlxalq ticarəti haqqında” Konvensiyaya (CITES) uyğun olaraq tənzimlənən digər təhlükəli kimyəvi yabanı həyat məhsullarının istehsalı və ya ticarəti;